Thaçi: Kosova, shembulli më i mirë i bashkëpunimit me drejtësinë ndërkombëtare
Kosova hedh poshtë me zemërim raportin e KE me akuza për Kryeministrin Thaçi
Kosova hodhi poshtë me zemërim një raport të Këshillit të Evropës, ku akuzohet Kryeministri Hashim Thaçi si kreu i një grupi kriminal i lidhur me trafikimin e organeve të marra nga serbët që mbaheshin të burgosur gjatë konfliktit në Kosovë. Pak orë pas paraqitjes së këtij raporti, kryeministri Thaçi bëri thirrje për hetimin e të gjitha akuzave të ngritura të cilat ai i cilësoi si të motivuara politikisht me qëllim të dëmtimit të shtetit të Kosovës. “” Kryeministri Thaci i quajti monstruoze akuzat e ngritura nga Dick Marty, të cilat tha ai, janë hetuar nga institucionet e drejtësisë ndërkombëtare përfshirë Gjykatën e Hagës, zyrtarë e UNMIK-ut dhe EULEX-it dhe në të gjitha rastet është vërtetuar se nuk ka asnjë bazë për akuzat e përfolura. “”. Ai tha se në Kosovë kanë ndodhur krime të tmerrshme që kanë kulmuar gjatë viteve 1998 – 1999 të kryera nga makineria shtetërore e Serbisë. “”. Kryeministri Thaçi i cilësoi ofenduese akuzat e ngritura nga zoti Marty duke paralajmëruar veprime ligjore. “”. Kryeministri Thaçi tha se pavarësisht këtij raporti dhe akuzave të bëra në të, Kosova do të vazhdojë ndërtimin e të ardhmes së saj evropiane dhe të marrëdhënieve të mira me fqinjët, i bindur se kjo nuk do të ndikojë në bisedimet e paralajmëruara me Serbinë për zgjidhjen e çështjeve të interesit të përbashkët. “”. Kryeministri Thaçi u bëri thirrje qytetarëve të Kosovës t'i marrë me qetësi këto raporte, duke nënvizuar se Kosova është shembulli më i mirë i bashkëpunimit me drejtësinë ndërkombëtare.